september | 2011 | Utpost Fransk Guyana
Nytt stjernetegn ?
Neida, vi er fortsatt på den nordlige halvkule. Dette er intet mindre enn en rakett noen minutter etter oppskytning.
Det var forrige onsdag at den siste Ariane 5 oppskytningen fant sted her fra romsenteret. For en gangs skyld var jeg ikke på jobb, og kunne dermed nyte synet fra stranden i Kourou. Tidspunktet var perfekt, rett etter solnedgang, og dermed fikk raketten perfekt belysning. På bildet er den øverste lysende prikken raketten med hoved-trinnet som fortsatt brenner. De to prikkene under er de to delene av rakettens nese som danner et beskyttende skjold mot luft-mostanden i de lavere luftlagene, men som kastes av så snart det ikke er bruk for den lenger. De to nederste prikkene er de to faststoff-boosterne som gir mesteparten av skyveeffekten under lift-off, men som brenner opp i løpet av noen minutter. Her er et bilde tatt like etter booster separation.
Det var fantastisk å endelig få oppleve en oppskytning fra tilskuer-plass. Dette var også siste Ariane 5 oppskytning før den første Soyouz-raketten tar av her fra Kourou den 20. oktober. Jeg skal komme tilbake med mer info om denne begivenheten. Men først, videoen jeg tok under oppskytningen onsdag. Kvaliteten er ikke den beste, men det gir en smakebit av stemningen på stranden.
BBC fast track : Suriname and French Guyana
Her er en liten video jeg fant på nettet. Den gir en kjapp smakebit av regionen her. Jeg håper dette vil gi noen lyst til å komme på besøk…